Gunnar Gunnarsson skrifar 28. nóvember 2018 08:00 Gagnagnótt eða „ big data “ er tískuhugtak sem vísar í hið mikla magn gagna sem safnað er í heiminum í dag , fjölbreytileika þeirra og þann mikla hraða sem gögnin verða til á . Á Íslandi safna ekki margir aðilar gögnum í svo stórum stíl að það verðskuldi þennan stimpil . Í sinni einföldustu mynd þýðir það að eitt tölvukerfi getur kallað eftir gögnum frá öðru tölvukerfi án aðkomu mannshandarinnar , en þó þarf oftast samþykki notanda fyrir notkun gagnanna . Til dæmis er hægt er að taka einfaldar lánaákvarðanir til einstaklinga sjálfvirkt , á nokkrum sekúndum , byggt á fjölbreyttum upplýsingum , svo sem lánshæfismati og skuldastöðu , með vefþjónustum . Sem dæmi má nefna að þegar ungir bílstjórar eru tryggðir er ekki mikið vitað um þá og því erfitt að meta hverjir eru áhættusæknir og hverjir ekki . Að minnsta kosti hafa tvær mismunandi leiðir verið skoðaðar erlendis til að bregðast við þessu . Ein er að setja mælitæki í bifreiðar og fylgjast með aksturslagi og láta svo iðgjöld fara að hluta til eftir því hversu varlega er farið . Í sumum löndum hefur verið gripið til þess ráðs við lánveitingar að nota upplýsingar um símanotkun einstaklinga . Það er því ljóst að margar tegundir gagna eru til og margar þeirra eru aðgengilegar á sjálfvirkan hátt með samþykki einstaklingsins . Einnig sjáum við að ef gögnin eru ekki til þá má nota ímyndunaraflið til að nota óhefðbundin gögn eða hreinlega búa til ný gögn . Tækifærin eru því ótalmörg til að auka sjálfvirkni og taka öruggar , hraðar ákvarðanir byggðar á fjölbreyttum og traustum upplýsingum .